इससे पहले मैंने हिंदी फिल्म ‘दृश्यम’ किया था, जिसमें मैंने अजय देवगन की बेटी की भूमिका निभाई थी. उस फिल्म में कास्टिंग डायरेक्टर विकी सदाना ने मेरी कास्टिंग करवाई थी. इसमें भी उन्होंने मुझे मेरी भूमिका के बारे में बताया और औडिशन के लिए तैयार होने को कहा. कई औडिशन के बाद अंत में मैं चुनी गयी. ये फिल्म साल 1920 की कहानी है, जिसमें मैंने पंजाबी लड़की की भूमिका निभाई है. ये लुक मुझसे काफी अलग है और मैं ऐसे अलग चरित्र करने में चुनौती महसूस करती हूं. इसके अलावा जब मैं टीम से मिली, तो पहली मुलाकात में इसकी कहानी मुझे रोचक लगी. साथ ही इतने दिनों तक ब्रेक के बाद मुझे एक अच्छी फिल्म करने का औफर मिल रहा था, जो बड़ी बात थी.